ดิฉัน อายุ 29 ปี ไม่มีอารมณ์ทางเพศเลย ไม่ใช้แฟนทำไม่เก่ง แต่เราไม่มีอารมณ์เลย ไม่วิตก กังวลอะไรเลย ไม่ได้เจ็บปวด อะไรในร่างกาย เราพยายาม บิ้วอารมณ์ ตัวเองแล้ว ก็ยังเฉยอยู่ มียารักษา ไหมค่ะ เพราะเป็นสาเหตุที่แฟนเลิกลา
สวัสดีค่ะ การไม่มีอารมณ์ทางเพศในผู้หญิงนั้นอาจเกิดจากเหตุผลทางจิตใจเช่น-เบื่อหน่ายในการทำกิจกรรมทางเพศ-เบื่อหน่ายคู่ครอง-มีความเครียด ความกังวล-เหนื่อยล้า-มีภาวะซึมเศร้า-ขาดความรู้เกี่ยวกับกิจกรรมทางเพศ-มีความคิดและประสบการณ์แง่ลบทางเพศ หรือเคยถูกทารุณกรรมทางเพศในวัยเด็กเหตุผลทางกายเช่น-ช่องคลอดแห้ง-มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน-ระบบประสาทบริเวณอุ้งเชิงกรานได้รับความเสียหาย-การใช้ยาบางชนิดแนะนำพบสูตินรีแพทย์เพื่อตรวจหาสาเหตุทางกายที่เป็นไปได้ก่อน หากไม่มีสาเหตุทางกายที่ชัดเจนและเกิดจากสาเหตุทางจิตใจจริงๆ การรักษาก็คือการปรับทัศนคติเช่นการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ เพื่อให้มีเพศสัมพันธ์ที่ทำให้เกิดความพึงพอใจมากขึ้น ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ หรือขอคำปรึกษาเพิ่มเติมจากแพทย์อีกครั้งค่ะ